02/07/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Bases reguladoras da convocatoria do “Premio Otero Pedrayo 2012”

A Xunta de Goberno desta Deputación acordou, na sesión que tivo lugar o día 1 de xuño de 2012, aproba-las seguintes: Para cumpri-lo devandito acordo, publícase, deseguido, o texto íntegro das mencionadas bases: 1.1.- Convócase o premio “Otero Pedrayo 2012”, dotado con 30.050,60 €, atendendo ás disposicións do regulamento correspondente.1.2.- A presente convocatoria corresponde ó ano 2012, de acordo co disposto no regulamento, no que se establece o seu ámbito rexional e o seu carácter anual, convocándose cada ano por unha das deputacións provinciais da Coruña, Lugo, Ourense e Pontevedra, por esta mesma orde.1.3.- Atendendo ás razóns expostas, a convocatoria e concesión do premio, na edición de 2012, atribúeselle á Deputación Provincial de Ourense, que consignará, no seu orzamento de gastos o importe do premio (30.051,60 €), máis gastos correspondentes á súa organización, e no de ingresos, as sumas que deberán achegar cada unha das demais deputacións de Galicia, cotitulares do premio, na contía de 3.606,07 € e na de 15.626,32 € á Xunta de Galicia. O Premio “Otero Pedrayo” ten por obxecto: 2.1.- Perpetuar e honra-la memoria do egrexio home das letras.2.2.- Premiar un labor, que constitúa unha contribución eminente á cultura galega.2.3.- Promociona-los valores propios de Galicia e as obras que leven ó esclarecemento e á mellora dos seus homes e institucións.3.1.- Poderán optar ó premio: -as persoas naturais nacidas en Galicia ou con residencia en calquera das súas catro provincias, por tempo dabondo, para determinar, a xuízo do xurado, unha cumprida raizame nelas. -Os grupos de traballo, constituídos para este fin, radicados en Galicia. -As personalidades ou institucións, que se teñan caracterizado pola difusión e polo mantemento da cultura galega.3.2.- A opción ó premio determinarase por unha candidatura, que poderá ser feita: -por calquera persoa física ou xurídica das sinaladas no apartado 3.1, respecto de si mesmas. -polas entidades académicas e culturais radicadas en Galicia, respecto dos seus membros. -por calquera dos presidentes das deputacións provinciais de Galicia, a proposta das respectivas comisións de cultura. -pola Xunta de Galicia, oída a consellería correspondente. -polo mesmo xurado, xa constituído.4.1.- A presentación de candidatos ó premio será formulada en escrito dirixido ó Presidente da Deputación Provincial de Ourense, achegando os seguintes documentos: -descrición breve biográfica da persoa que aspira ó premio. -documentos e antecedentes que se consideren de interese para o coñecemento da súa dimensión literaria ou científica. -cinco exemplares, mecanografados a dobre espazo, do traballo co que se opte ó premio, no caso de que a proposta estea baseada nunha obra ou produción singular concreta. -no caso de personalidades e institucións, un exemplar do regulamento ou estatutos polos que se rexen e unha relación de tarefas levadas a cabo en relación co obxecto do premio.2.2. A presentación de candidatos/as realizarase no prazo de tres (3) meses, a partir do día seguinte ó da publicación desta convocatoria no BOP de Ourense. Tal publicación realizarase tamén nos boletíns oficiais das provincias da Coruña, Lugo, Pontevedra, no “DOG” e en dous diarios dos de máis difusión na Comunidade Autónoma.4.3.- A presentación do/da candidato/a determina a aceptación íntegra das condicións desta convocatoria e das contidas no regulamento do premio.4.4.- Unha vez rematado o prazo ó que se refire a liña 4.2, a Secretaría da Deputación de Ourense expedirá certificación das propostas presentadas que, xunto con elas e coa documentación correspondente, pasarán ó xurado do premio.4.5.- A cada solicitude ou proposta xuntaránselle cantos documentos sexan considerados de interese para o mellor coñecemento do/da candidato/a.5.1.- Para adxudica-lo premio ó que se refire esta convocatoria, constituirase un xurado integrado do xeito seguinte: -Presidente: o da Xunta de Galicia. -Vicepresidente: o Presidente da Deputación convocante do premio que, neste ano, lle corresponde á Deputación de Ourense. -Vogais: ·os presidentes das tres deputacións restantes ou persoas nas que deleguen. ·Presidente da comisión de educación, cultura e deportes da Deputación convocante. ·O Conselleiro de Cultura da Xunta de Galicia. ·Un representante de cada un dos seguintes organismos: a) Universidade de Santiago de Compostela b) Universidade de Vigo c) Universidade da Coruña d) Real Academia Galega e) Instituto “Padre Sarmiento” de estudos galegos. -cinco (5) persoas de recoñecida autoridade científica e literaria, designadas pola Xunta de Galicia e cada unha das deputacións. -Secretario, con voz e sen voto, o da Deputación de Ourense.5.2.- O xurado constituído emitirá o seu ditame no mes seguinte ó día que remate o prazo de presentación de candidatos e a súa actuación suxeitarase ó determinado nos artigos 4.2 a 4.6 do regulamento do premio.5.3.- Da actuación do xurado e da adxudicación do premio será redactada a acta detallada que, unha vez asinada polos seus membros e coa totalidade das documentacións presentadas, pasará a coñecemento do Pleno da Deputación convocante, na primeira sesión que teña lugar.5.4.- Copia da acta e dos demais antecedentes, que cumpran, para o coñecemento da tramitación do premio, e remitiráselles ás deputacións da Coruña, Lugo e Pontevedra. A entrega do premio realizarase no lugar e na data que determine o Presidente da Deputación de Ourense, nun acto solemne e coa asistencia dos membros da Corporación Provincial e do xurado, así como de personalidades das artes, letras e ciencias da Comunidade Autónoma. Xunto co premio, a persoa galardoada recibirá unha copia da acta da reunión do xurado. No que non estea previsto expresamente nestas bases, o xurado e a Deputación convocante terán en conta as normas contidas no regulamento do premio e nos xerais do funcionamento da Corporación Provincial. Ourense, 4 de xuño de 2012 O PRESIDENTE, Asdo.: José Manuel Baltar Blanco.